Varpbreen

Varpbreen er en isbre på Spitsbergen, Svalbard, mellom Reindalen og Van Mijenfjorden, i det sørøstre Nordenskiöld Land. Breen ligger bare 4 km fra tettstedet Sveagruva og inngangen til Svea Nord. Den er en ca. 1 km lang bre som starter umiddelbart sør for Sjaktbreen og nord for Liljevalchfjellet (839 – 943 m), øst for fjellet Sjakttårnet (887 m) og sør for Sigaren (864 m). 

Varpbreen munner ut i Gustavdalen som fortsetter med smeltevann ned til Van Mijenfjorden. Breen har lagt foran seg et 200 m bredt belte av morenemateriale.

Breen ligger vest for Stollbreen og er en sidebre til denne breen som fortsetter videre nordøstover under navnet Höganäsbreen mot Braganzavågen. 

Varpbreen er oppkalt etter svensk «varp» som betyr slagghaug.. Besøkt 11. mars 2013

 Referanser 

Kategori:Breer på Spitsbergen
Kategori:Nordenskiöld Land